SLOVENSKÁ AKADÉMIA VIED

**Výbor Snemu SAV**

Štefánikova 49, 814 38 Bratislava 1 predseda: e-mail: snempredseda@savba.sk

**Vyhlásenie doplňovacích volieb členov/členiek Vedeckej rady SAV pre funkčné obdobie 2025 – 2029**

V súvislosti s nezvolením dostatočného počtu členov/členiek Vedeckej rady SAV pre funkčné obdobie 2025 – 2029 na zasadnutí Snemu SAV dňa 24. júna 2025 a na základe Zákona č. 133/2002 Z. z. o Slovenskej akadémii vied, § 8, ods. 7, písm. m, § 9, ods. 3 – 4 výbor Snemu SAV vyhlasuje

**doplňovacie voľby členov/členiek Vedeckej rady SAV pre funkčné obdobie 2025 – 2029**.

V zmysle čl. XIV, ods. 1 Štatútu Slovenskej akadémie vied a čl. IV, ods. 1 Volebného poriadku Snemu Slovenskej akadémie vied môžu akademické obce organizácií a skupiny piatich vedúcich vedeckých pracovníkov akadémie podávať návrhy na kandidátov na členov Vedeckej rady SAV z radov významných vedcov akadémie.

Akademická obec organizácie navrhuje maximálne šiestich kandidátov, skupina vedúcich vedeckých pracovníkov akadémie navrhuje maximálne dvoch kandidátov, pričom každý vedúci vedecký pracovník môže byť maximálne v dvoch navrhujúcich skupinách. Neodpustiteľným predpokladom kandidatúry je dosiahnutý vedecký kvalifikačný stupeň IIa. Vyžaduje sa doručenie profesijného životopisu navrhovaného kandidáta a jeho písomného súhlasu s vykonávaním funkcie člena Vedeckej rady SAV na návrhovom liste.

Návrhy musia byť doručené najneskôr do 12:00 hod. dňa 10. septembra 2025 na Úrad SAV (podateľňa resp. sekretariát predsedu SAV osobne) alebo poštou ako doporučená zásielka na adresu: sekretariát predsedu SAV, Štefánikova 49, 814 38 Bratislava. Pre zásielku odoslanú poštou je rozhodujúci dátum odoslania na poštovej pečiatke. Návrhy kandidátov na volených členov Vedeckej rady SAV treba podať (poslať) v zalepenej obálke, na ktorej musí byť uvedený odosielateľ a napísané: „Neotvárať – voľby do VR SAV”.

*Schválené výborom Snemu SAV 2. júla 2025.*

 Radoslav Passia

predseda Snemu SAV